
****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA VELA LUKA**

Općinsko vijeće

KLASA: 021-05/20…

URBROJ: 2138/05-02-20..

Vela Luka, ….2020.godine

Na temelju članka 36. Zakona o poljoprivredi („Narodne novine“ broj 118/18) i članka 30. Statuta Općine Vela Luka ("Službeni glasnik Općine Vela Luka" broj 04/18 - pročišćeni tekst), Općinsko vijeće Općine Vela Luka na …….. sjednici održanoj dana………. godine, donijelo je

**PROGRAM POTPORA POLJOPRIVREDI NA PODRUČJU**

**OPĆINE VELA LUKA ZA 2020. GODINU**

**I. OPĆE ODREDBE**

**Članak 1.**

Programom potpora u poljoprivredi na području Općine Vela Luka (u daljnjem tekstu: Program) utvrđuju se aktivnosti u poljoprivredi za koje će Općina Vela Luka u 2020. godini dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Vela Luka.

**Članak 2.**

Sredstva po ovom programu dodjeljuju se za:

- Državne potpore usklađene sa Uredbom Komisije (EU) br. 702/2014 od 25. lipnja 2014. o proglašenju određenih kategorija potpora u sektoru poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL L 193, 1.7.2014.) i Uredbi Komisije (EU) br. 2019/289 od 19. veljače 2019 o izmjeni Uredbe (EU) br.702/2014 o proglašenju određenih kategorija potpora u sektoru poljoprivrede i šumarstva te u ruralnim područjima spojivim s unutarnjim tržištem u primjeni članka 107. i 108. Ugovora o funkcioniranju Europske unije (SL L 48, 20.2.2019.) – u daljnjem tekstu: Uredba br. 702/2014.,

- Potpore male vrijednosti usklađene sa Uredbom Komisije (EU) br.1407/2013 od 18. prosinca 2013. g. o primjeni članka 107. i 108. Ugovora o funkcioniranju Europske unije na de minimis potpore – u daljnjem tekstu: Uredba 1407/2013.

**Članak 3**.

Potpore iz članka 1. ovog Programa dodjeljivat će se kako slijedi:

DIO I

Sukladno Uredbi br.702/2014, članak 14. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom:

Mjera 1: Sufinanciranje ulaganja u obnovu zapuštenih poljoprivrednih površina i ekološku proizvodnju na području općine Vela Luka,

Mjera 2: Sufinanciranje nabave sadnog materijala.

DIO II

Sukladno Uredbi br.1407/2013:

Mjera 3: Sufinanciranje stručnog osposobljavanja za rad na poljoprivrednom gospodarstvu,

Mjera 4: Sufinanciranje manifestacija koje doprinose promicanju poljoprivredne proizvodnje.

**DIO I**

**Državne potpore usklađene sa Uredbom br. 702/2014, članak 14. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom**

Pojmovi korišteni u ovom Programu imaju jednako značenje kao pojmovi u Uredbi br. 702/2014.

**Članak 4.**

**Korisnici mjera**

Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Općine Vela Luka, nemaju nepodmirenih obveza prema Općini Vela Luka, te potvrđuju da isti troškovi nisu subvencionirani iz drugog izvora.

Korisnici mjera moraju udovoljavati i ostalim uvjetima propisanim po pojedinim mjerama, a sve u skladu s pojedinim člancima i Prilogom I Uredbe 702/2014.

**Članak 5.**

**Isključeno iz područja primjene Uredbe br. 702/2014**

1) Ovaj Program ne primjenjuje se na:

a) potpore za djelatnosti povezane s izvozom u treće zemlje ili države članice, to jest potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću te

b) potpore uvjetovane time da se prednost daje uporabi domaće robe u odnosu na uvezenu robu.

2) Isključena je dodjela pojedinačne i jednokratne potpore poduzetniku koji podliježe neizvršenom nalogu za povrat sredstava na temelju prethodne odluke Komisije kojom se potpora koju je dodijelila država članica ocjenjuje nezakonitom i nesukladnom s unutarnjim tržištem.

3) Poduzetnicima u teškoćama ne može se odobriti potpora sukladno ovom Programu, osim u slijedećim slučajevima:

a) ukoliko se radi o potpori za uklanjanje štete prouzročene elementarnim nepogodama u sektoru poljoprivrede te

b) ukoliko se radi o potpori za nadoknadu gubitaka uzrokovanih nepovoljnim klimatskim prilikama koje se mogu izjednačiti s elementarnom nepogodom, pod uvjetom da je poduzetnik postao poduzetnik u teškoćama zbog gubitaka ili šteta prouzročenih dotičnom pojavom.

4) Potpora po ovom Programu ne smije se uvjetovati na način da sama po sebi, s obzirom na uvjete koji su s njom povezani ili s obzirom na način financiranja, podrazumijeva neizbježnu povredu prava Unije, a posebno:

a) obvezom korisnika potpore da ima poslovni nastan u određenoj državi članici ili da većina njegovih poslovnih jedinica ima poslovni nastan u toj državi članici

b) obvezom poduzetnika/korisnika potpore da koristi robu proizvedenu ili usluge pružene na državnom području;

c) ograničavanjem mogućnosti korištenja rezultata istraživanja, razvoja i inovacija u ostalim državama članicama.

**Članak 6.**

**Pragovi za prijavu**

Ovaj Program ne primjenjuje se ni na jednu pojedinačnu potporu čiji bruto ekvivalent potpore premašuje pragove utvrđeni člankom 4. stavkom 1. Uredbe br.702/2014 odnosno člancima koji uređuju pojedinumjeru.

Utvrđeni prag ne smije se izbjegavati umjetnim razdvajanjem programa ili projekata potpore.

**Članak 7.**

**Učinak poticaja**

1) Ovaj Program primjenjuje se isključivo na potpore koje imaju učinak poticaja.

2) Smatra se da potpora ima učinak poticaja ako je poduzetnik/korisnik potpore podnio pisani zahtjev prije početka rada na projektu odnosno djelatnosti. Zahtjev za potporu mora sadržavati barem sljedeće informacije:

(a) naziv i veličinu poduzetnika;

(b) opis projekta ili djelatnosti, uključujući datume početka i dovršetka;

(c) mjesto održavanja projekta ili djelatnosti;

(d) popis prihvatljivih troškova;

(e) vrstu (bespovratno sredstvo, zajam, jamstvo, povratni predujam ili drugo) i iznos javnog financiranja potrebnog za projekt/djelatnost.

**Članak 8.**

**Intenzitet potpore i prihvatljivi troškovi**

1) U svrhu izračuna intenziteta potpore i opravdanih troškova, svi iznosi koji se koriste trebaju biti iznosi prije svih odbitaka poreza ili kakvog drugog troška. Opravdani troškovi popraćuju se pisanim dokazima koji trebaju biti jasni, konkretni i ažurirani.

2) Porez na dodanu vrijednost (PDV) nije prihvatljiv za potpore, osim kada se ne može tražiti njegov povrat u skladu s nacionalnim zakonodavstvom o PDV-u.

3) Ako se potpora ne dodjeljuje u obliku bespovratnih sredstava, iznos potpore jednak je bruto ekvivalentu bespovratnog sredstva.

4) Potpore koje se isplaćuju u više obroka potrebno je diskontirati na njihovu vrijednost na datum dodjele potpore. Prihvatljive troškove treba diskontirati na njihovu vrijednost na datum dodjele potpore. Kamatna stopa koju treba primijeniti pri diskontiranju diskontna je kamatna stopa koja se primjenjuje na datum dodjele potpore.

**Članak 9.**

**Zbrajanje potpora (kumulacija)**

1) Pri određivanju poštuje li se prag pojedinačne prijave i intenziteti potpore utvrđeni ovim Programom, u obzir se uzima ukupni iznos državnih potpora za potpomognutu djelatnost, projekt ili poduzetnika.

2) Ako se financiranje Unije kojim centralno upravljaju institucije, agencije, zajednička poduzeća ili druga tijela Unije koja nisu pod izravnom ili neizravnom kontrolom države članice kombinira s državnim potporama, za potrebe određivanja poštuju li se pragovi za prijavu i maksimalni intenziteti potpore te gornje granice, u obzir se uzimaju samo državne potpore, pod uvjetom da ukupan iznos javnog financiranja dodijeljenog u odnosu na iste prihvatljive troškove ne premašuje najpovoljnije stope financiranja utvrđene u primjenjivim propisima zakonodavstva Unije.

3) Potpore s prihvatljivim troškovima koje je moguće utvrditi, izuzete iz obveze prijave iz članka 108. stavka 3. Ugovora na temelju ove Uredbe, mogu se zbrajati s:

(a) bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi;

(b) bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta potpore ili iznosa potpore koji je primjenjiv na tu potporu na temelju ovog Programa.

4) Potpore čiji troškovi nisu prihvatljivi troškovi koje je moguće utvrditi, a koji se izuzimaju na temelju članaka 18. i 45. Uredbe br. 702/2014 mogu se zbrajati s bilo kojom drugom državnom potporom s prihvatljivim troškovima koje je moguće utvrditi. Potpore bez prihvatljivih troškova koje je moguće utvrditi mogu se zbrajati s drugom državnom potporom bez prihvatljivih troškova koje je moguće utvrditi do najvećeg odgovarajućeg ukupnog praga za financiranje utvrđenog u odnosu na posebne okolnosti svakog slučaja na temelju Uredbe br. 702/2014 ili druge uredbe ili odluke o općem skupnom izuzeću koju je donijela Komisija.

5) Državne potpore koje se mogu dodijeliti temeljem ovog Programa ne mogu se zbrajati s plaćanjima iz čl.81. st. 2. i čl. 82. Uredbe (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347 od 20.12.2013., dalje: Uredba (EU) br. 1305/2013) u odnosu na iste prihvatljive troškove ako bi takvo zbrajanje dovelo do toga da intenzitet potpore ili iznos potpore premaši one utvrđene Uredbombr. 702/2014.

6) Državne potpore koje se dodjeljuju na temelju ovog Programa ne zbrajaju se s de minimispotporama u odnosu na iste prihvatljive troškove ako bi njihovo zbrajanje dovelo do toga da intenzitet potpore ili iznos potpore premaši one utvrđene Uredbombr. 702/2014.

7) Potpore za ulaganja namijenjena obnovi potencijala poljoprivredne proizvodnje iz članka 14. stavka 3. točke (e) Uredbe br. 702/2014 ne mogu se zbrajati s potporom za nadoknadu materijalne štete navedene u člancima 25., 26. i 30. Uredbe br. 702/2014.

8) Početne potpore za mlade poljoprivrednike i početne potpore za razvoj malih poljoprivrednih gospodarstava iz članka 18. Uredbe br. 702/2014 ne mogu se zbrajati s potporama za pokretanje poslovanja za mlade poljoprivrednike ili za razvoj malih poljoprivrednih gospodarstava iz članka 19. stavka 1. točke (a) podtočaka i. i iii. Uredbe (EU) br. 1305/20013 ako bi takvo zbrajanje dovelo do iznosa potpore višeg od onog koji je utvrđen u Uredbi br. 702/2014.

**Članak 10.**

**Objavljivanje i informacije**

Na objavljivanje, informiranje, izbjegavanje dvostrukog objavljivanja i izvješćivanje ovoga Programa primjenjuju se članci 9., 10. i 12. Uredbe br. 702/2014.

**II. MJERE POTPORE**

**Članak 11.**

**Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom (čl. 14. Uredbe br. 702/2014)**

1.Potpore za ulaganja u materijalnu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom spojive su s unutarnjim tržištem u smislu članka 107. stavka 3. točke (c) Ugovora i izuzete iz obveze prijave iz njegova članka 108. stavka 3. ako ispunjavaju uvjete iz stavaka 2. do 14. članka 14 i poglavlja I. Uredbe br. 702/2014.

2. Ulaganje može provoditi jedan ili više korisnika ili se ono odnosi na materijalnu imovinu ili nematerijalnu imovinu koju upotrebljava jedan ili više korisnika.

3. Ulaganje mora imati barem jedan od sljedećih ciljeva:

(a)poboljšanje ukupnih rezultata i održivosti poljoprivrednoga gospodarstva, osobito smanjenjem troškova proizvodnje ili poboljšanjem i preusmjerenjem proizvodnje;

(b) poboljšanje prirodnog okoliša, higijenskih uvjeta ili standarda dobrobiti životinja, uz uvjet da predmetno ulaganje nadilazi standarde Unije koji su na snazi;

(c) stvaranje i poboljšanje infrastrukture povezane s razvojem, prilagodbom i modernizacijom poljoprivrede, uključujući pristup poljoprivrednom zemljištu, okrupnjavanje zemljišta i poboljšanje, opskrbu i uštedu energije i vode;

(d) ostvarivanje agro-okolišnih i klimatskih ciljeva, očuvanje biološke raznolikosti vrsta i staništa te povećanje vrijednosti javnog prostora područja mreže Natura 2000 ili drugih sustava visoke prirodne vrijednosti, kako je definirano u nacionalnim ili regionalnim programima ruralnog razvoja država članica, sve dok su ulaganja neproduktivna;

(e) ponovna uspostava proizvodnog potencijala koji je oštećen elementarnim nepogodama, nepovoljnim klimatskim prilikama koje se mogu izjednačiti s elementarnom nepogodom, bolestima životinja ili nametnicima bilja te sprječavanje šteta koje uzrokuju ti događaji.

4. Ulaganje mora biti u skladu sa zakonodavstvom Unije i s nacionalnim pravom dotične države članice o zaštiti okoliša. Potpora za ulaganja za koja je potrebna procjena utjecaja na okoliš u skladu s Direktivom 2011/92/EU podliježe uvjetu da je takva procjena izvršena i da je odobrenje za provedbu predmetnog projekta ulaganja dano prije datuma dodjele pojedinačne potpore.

5. Potporom su obuhvaćeni sljedeći prihvatljivi troškovi:

(a) troškovi izgradnje, stjecanja ili poboljšanje nepokretne imovine, pri čemu je zemljište prihvatljivo samo u iznosu do 10 % ukupnih prihvatljivih troškova predmetne djelatnosti;

(b) nabavu ili leasing strojeva i opreme do tržišne vrijednosti imovine;

(c) opći troškovi povezani s izdatcima iz točaka (a) i (b) kao što su honorari arhitekata, inženjera i savjetnika, troškovi koji se odnose na savjete o ekološkoj i gospodarskoj održivosti, uključujući studije izvedivosti; studije izvedivosti i dalje su prihvatljivi izdatci čak i ako, na temelju njihovih rezultata, nema izdataka iz točaka (a) i (b);

(d) troškovi za neproduktivna ulaganja povezana s ciljevima iz stavka 3. točke (d)

6. Troškovi, osim onih navedenih u stavku 5. točkama (a) i (b) povezani s ugovorima o leasingu, kao što su marža davatelja leasinga, troškovi refinanciranja kamata, režijski troškovi i nadoknade za osiguranje, nisu prihvatljivi troškovi.

Obrtni kapital ne smatra se prihvatljivim troškom.

7. Potpora se ne dodjeljuje za sljedeće:

(a) kupnju proizvodnih prava, prava na plaćanja i jednogodišnjeg bilja;

(b) sadnju jednogodišnjeg bilja;

(c) odvodnjavanje;

(d) ulaganja za usklađivanje sa standardima Unije, osim potpore dodijeljene mladim poljoprivrednicima unutar 24 mjeseca od osnivanja poljoprivrednoga gospodarstva;

(e) nabavu životinja, osim potpora dodijeljenih za ulaganja prema stavku 3 članku 14. Uredbe br. 702/2014.

8. Potpore ne smiju biti ograničene na pojedine poljoprivredne proizvode i stoga moraju biti dostupne ili svim sektorima primarne poljoprivredne proizvodnje ili čitavom sektoru proizvodnje bilja ili čitavom sektoru proizvodnje životinja. Međutim, države članice mogu izuzeti određene proizvode zbog prevelikog kapaciteta na unutarnjem tržištu ili pomanjkanja prodajnih mogućnosti.

9. Intenzitet potpore je do 50 % iznosa prihvatljivih troškova a najviše 5.000,00 kuna.

10.Stope predviđene u stavku 9. mogu se povećati za 20 postotnih bodova ako maksimalni intenzitet potpore ne premašuje 90 % za:

(a)mlade poljoprivrednike ili poljoprivrednike koji su uspostavili gospodarstvo tijekom pet godina prije datuma podnošenja zahtjeva za potporu;

(b)zajednička ulaganja, kao što su spremišta koja upotrebljavaju skupine poljoprivrednika ili objekti za pripremu poljoprivrednih proizvoda prije stavljanja na tržište, i integrirane projekte kojima je obuhvaćeno nekoliko mjera predviđenih Uredbom (EU) br. 1305/2013, uključujući i mjere povezane sa spajanjem organizacija proizvođača;

(c) ulaganja u područjima s prirodnim ili drugim posebnim ograničenjima;

(d) djelatnosti kojima se potpora daje u okviru Europskog partnerstva za inovacije (EPI), kao što je ulaganje u novu staju, čime se omogućuje testiranje nove prakse smještaja životinja, koju je osmislila operativna skupina poljoprivrednika, znanstvenika i nevladine udruge koja se bavi dobrobiti životinja;

(e) ulaganja za poboljšanje prirodnog okoliša, higijenskih uvjeta ili standarda dobrobiti životinja, kako je navedeno u stavku 3. točki (b); u ovom slučaju povećana stopa predviđena u ovom stavku primjenjuje se samo na dodatne troškove nužne za postizanje razine koja premašuje standarde Unije koji su na snazi i ne dovodi do povećanja proizvodnog kapaciteta.

11.U pogledu neproduktivnih ulaganja iz stavka 3. točke (d) i ulaganja u obnovu proizvodnog potencijala iz stavka 3. točke (e), maksimalni intenzitet potpore ne premašuje 100 %.

Za ulaganja u vezi s preventivnim mjerama iz stavka 3. točke (e) maksimalni intenzitet potpore ne premašuje 80 %. Međutim, može se povećati do 100 % ako ulaganje zajednički provodi više korisnika.

**Članak 12.**

**Mjera 1. Sufinanciranje ulaganja u obnovu zapuštenih poljoprivrednih površina**

**na području općine Vela Luka**

Dodatni uvjeti za dodjelu potpore regulirani su Pravilnikom o potporama za obnovu zapuštenih poljoprivrednih površina na području Općine Vela Luka (Službeni glasnik Općine Vela Luka 2/08, 9/08). Potpora će se odobriti korisniku za krčenje zapuštenih poljoprivrednih površina i podizanje ili obnovu trajnih nasada te ulaganja u ekološku proizvodnju u visini do 50 % iznosa prihvatljivih troškova. Maksimalan iznos sredstava potpore po jednom korisniku iznosi 5. 000,00 kn godišnje.

**Članak 13.**

**Mjera 2. Sufinanciranje nabave sadnog materijala**

Potpora će se odobriti korisniku za troškove kupnje višegodišnjeg bilja / sadnica u visini od 35 % cijene s PDV-om po komadu sadnice. Potpora se odobrava za minimalnu nabavku od 5 sadnica maslina i/ili 15 sadnica vinove loze, te za maksimalnu nabavku od 50 sadnica maslina i/ili 150 sadnica vinove loze tijekom godine. Maksimalan iznos sredstava potpore po jednom korisniku iznosi 1.000,00 kn godišnje.

**DIO II.**

**De minimis potpore usklađene s Uredbom Komisije (EU) br.1407/2013**

**Članak 14.**

**Korisnici mjera**

Korisnici mjera iz ovoga Programa mogu biti udruge registrirane u Registru udruga RH i poljoprivredna gospodarstva upisana u Upisnik poljoprivrednih gospodarstava koja imaju poljoprivredne površine i poljoprivrednu proizvodnju na području Općine Vela Luka, nemaju nepodmirenih obveza prema Općini Vela Luka, te potvrđuju da isti troškovi nisu subvencionirani iz drugog izvora.

**Članak 15.**

Sukladno članku 3. Uredbe 1407/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a  tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.

**Članak 16.**

**Mjera 3. Sufinanciranje stručnog osposobljavanja za rad na poljoprivrednom gospodarstvu**

Potpora će se odobriti korisniku za troškove stručnog osposobljavanje potrebnog za bavljenje određenom proizvodnjom ili uslugom na poljoprivrednom gospodarstvu, kada je takvo osposobljavanje propisano i obvezno u visini od 25% cijene s PDV-om. Potpora će se odobriti za stručno osposobljavanje jednog člana poljoprivrednog gospodarstva godišnje. Maksimalan iznos sredstava potpore po jednom korisniku iznosi 500,00 kn godišnje.

**Članak 17.**

**Mjera 4. Sufinanciranje manifestacija koje doprinose promicanju poljoprivredne proizvodnje**

Potpora će se odobriti korisniku za troškove sudjelovanja i organizacije sajmova i izložbi poljoprivrednih proizvoda, priredbi koje promiču ekološku proizvodnju i proizvode zaštićenih oznaka sustava kvalitete, izdavanje publikacija vezanih uz poljoprivrednu proizvodnju, organizaciju seminara i predavanja o poljoprivrednoj proizvodnji. Potpora se odobrava u iznosu od 50% planiranih troškova, a maksimalan iznos sredstava potpore po jednom korisniku iznosi 4.000,00 kn godišnje.

**Članak 18.**

Sredstva za potpore iz članka 3. ovog Programa osigurat će se u Proračunu Općine Vela Luka za 2020. godinu.

|  |  |  |
| --- | --- | --- |
| R.B. | NAZIV POTPORE | PLANIRANI IZNOS U 2020./kn |
| 1. | Ulaganja u obnovu zapuštenih poljoprivrednih površina i ekološku proizvodnju na području općine Vela Luka | 18.000,00 |
| 2. | Sufinanciranje nabave sadnog materijala | 2.000,00 |
| 3. | Sufinanciranje stručnog osposobljavanja za rad na poljoprivrednom gospodarstvu | 2.000,00 |
| 4. | Sufinanciranje manifestacija koje doprinose promicanju  poljoprivredne proizvodnje | 5.000,00 |
|  | **UKUPNO:** | **27.000,00** |

**III. POTREBNA DOKUMENTACIJA I POSTUPAK DODJELE POTPORE**

**Članak 19.**

Načelnica Općine Vela Luka će za mjere iz članaka 4. objaviti Javne pozive za dodjelu potpora iz ovog Programa u kojima će se utvrditi obrasci zahtjeva za dodjelu potpora s pripadajućom dokumentacijom te uvjeti, rokovi i postupak dodjele potpora. Za obradu pristiglih zahtjeva zadužen je Upravni odjel za društvene djelatnosti, poljoprivrdu i gospodarstvo. Odluku o dodjeli potpore donosi Načelnica na temelju prijedloga nadležnog upravnog odjela.

**Članak 20.**

Sukladno članku 6. Uredbe 1407/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini. Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1407/2013.

**IV. KONTROLA I POVRAT SREDSTAVA**

**Članak 21.**

Korisnik potpora iz ovog Programa, odnosno podnositelj zahtjeva podložan je nadzoru Općine Vela Luka. Nadzor će se provoditi nakon dodjele sredstava i provedbe projekata.

**Članak 22.**

Ukoliko se prilikom provođenja nadzora utvrdi neistinitosti dostavljene dokumentacije, nenamjensko trošenje dodijeljenih sredstava ili ne provođenje prijavljenih projekata korisnik potpore mora dobivena sredstva vratiti na žiro račun Općine Vela Luka u roku od 15 dana od dana primitka rješenja o tome, te isti neće imati pravo na dodjelu potpora iz ovog Programa u narednih 5 godina.

**V. STUPANJE NA SNAGU**

**Članak 23.**

Ovaj Program stupa na snagu danom donošenja a biti će objavljen u „Službenom glasniku Općine Vela Luka“.

Predsjednik Općinskog vijeća

Zoran Manestar